Diari Oficial de la Generalitat Valenciana


Sumari del DOGV 4756, del 19-05-2004 (2004/4678)

RESOLUCIÓ de 19 d'abril de 2004, de la Direcció General d'Ensenyament, per la qual es resol el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació, convocades per Orde de 19 de febrer del 2004, de la Conselleria de Cultura, Educació i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4678


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 19 d'abril del 2004 de la Direcció General d'Ensenyament, per la qual es resol el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació, convocades per Orde de 19 de febrer del 2004, de la Conselleria de Cultura, Educació i Esport. [2004/4678]
  
Per l'Orde de 19 de febrer de 2004 de la Conselleria de Cultura, Educació i Esport, Diari Oficial de la Generalitat Valenciana núm 4.719, de 25 de març de 2004, es va convocar el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació. Complits els tràmits en la convocatòria, s'ha realitzat la valoració dels mèrits aportats pels sol·licitants de conformitat amb el que disposa la base octava de l'orde citada.
  
I d'acord amb la delegació feta pel conseller de Cultura, Educació i Esport en la disposició final primera d'eixa Orde, resolc:
  
Primer
  
Anunciar en l'annex Únic a esta resolució, la qualificació aplicada per a cada sol·licitant, segons la proposta de valoració sobre la base octava de l'orde de convocatòria.
  
Segon
  
Concedir les beques de formació a les persones que figuren amb la major puntuació per a cada lloc de biblioteconomia i les primeres que figuren en els llocs de tecnologies de la Informació i la Comunicació en l'Ensenyament.
  
Tercer
  
Les persones que han sigut seleccionades per al gaudi de la beca, així com les que pogueren incorporar-se amb posterioritat per renúncia o cessament dels seleccionats, disfrutaran de la beca atorgada fins al 31 de desembre del 2004.
  
Quart
  
En el cas de renúncia o incompliment de la finalitat de la beca de formació per algun beneficiari durant el seu gaudi, dins de l'any 2004, es convocarà per a la seua provisió a les persones que hagen obtingut una qualificació igual o superior a cinc punts i segons l'orde establit en l'annex.
  
Quint
  
Les obligacions, drets i vinculació laboral a aplicar als beneficiaris són les indicades en les bases nou, deu, onze, dotze i tretze de l'Orde de convocatòria. La percepció de les beques es realitzarà segons indica la base onze d'eixa Orde de la Conselleria de Cultura, Educació i Esport.
  
Sext
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de la Conselleria de Cultura, Educació i Esport en el termini d'un mes a partir del dia següent al de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Generalitat Valenciana.
  
València, 19 d'abril de 2004.- El director general d'Ensenyament: Josep Vicent Felip i Monlleó.